Egpaar doodgeskiet terwyl hulle ry‘n Piesangplantasie. Argieffoto. ŉ Egpaar, albei in hul 30’s, is Dinsdag in KwaZulu-Natal doodgeskiet terwyl hulle in hul voertuig gery het. Chris Botha, ŉ woordvoerder van Netcare 911, het gesê die skietery het omstreeks 07:45 in Verulam plaasgevind. “Die motief vir die skietery is nog nie bekend nie. Nadat daar op die egpaar geskiet is, het die bestuurder op die R614-pad beheer oor die voertuig verloor en in ŉ piesangplantasie in gery,” het Botha gesê. Die vrou was reeds dood toe paramedici by die toneel opgedaag het. “Paramedici het gespook om die man op die toneel te stabiliseer, maar hy is ook op die toneel dood verklaar.” Die polisie ondersoek die voorval. Lees ook: Name bekend van egpaar wat in voertuig doodgeskiet is